section_heading: Produkcija filma
paragraph_text: Film je imao osobnu podršku Josipa Broza Tita, koji je posjećivao i set filma te odobrio odabir Richarda Burtona za glavnu ulogu. U ranoj fazi rada na scenariju je surađivao talijanski scenarist Ugo Pirro, koscenarist Bitke na Neretvi, a recenziju je dao i Orson Welles, koji je u ranoj fazi scenarija bio predviđen da tumači lik Winstona Churchilla (nije ušlo u kasnije verzije scenarija). U filmu je nastupila i grčka filmska zvijezda Irena Papas, a glazbu skladao Mikis Theodorakis. Tijekom produkcije, filmski je set napustio niz suradnika: pomoćnik režije Mate Relja, pomoćnik režije Milo Đukanović, glavni scenograf Vladimir Tadej, glumica Ružica Sokić, Ugo Pirro i dr.